open-index/open-wikipedia-markdown huggingface dataset:
AVS-36

**AVS-36** (**Avtomaticheskaya Vintovka Simonova 1936 model** – **Автоматическая винтовка Симонова образца 1936 года**) er et automatgevær fra Sovjetunionen.

Våpenet ble designet av Sergei Simonov i 1936, og konkurrerte mot en rifle fra Fedor Tokarev om å bli approbert av den sovjetiske hæren. Simonov vant, og AVS-36 ble innført i hæren samme år. Våpenet er gassoperert, og har omstiller for både halv og helautomatisk ild. Den har en stor munningsbrems på løpet for å redusere rekyl. Våpenet kom med våpenmagasiner som tok 15 patroner, og en bajonett. Det ble også produsert en skarpskytterutgave med kikkertsikte i et mindre antall.

Etter at det ble tatt i bruk ble det raskt konstatert av våpenet hadde mange feil og mangler, noe som resulterte at produksjonen ble stoppet i 1938. En ny konkurranse om nytt våpen ble holdt, denne gangen vant Tokarev med SVT-38, som senere ble modifisert og fikk navnet SVT-40.

Omtrent  AVS-36 ble produsert, og de ble brukt i slaget om Khalkhin Gol, i vinterkrigen og andre verdenskrig, enda de fungerte dårlig.

## Eksterne lenker
*
Iransk standardtid

**Iransk standardtid** (**IRST**) eller **Irantid** (**IT**) er tidssonen som brukes i Iran. 

IRST er fastlagt til UTC+3:30, som betyr at IRST er tre og en halv time foran UTC. IRST er definert ved meridianen 52,5° øst. Dette er Irans offisielle meridian, og den definerer også den iranske kalender.

Iran brukte ikke sommertid fra 2005 til 2008, etter en avgjørelse av president Ahmadinejad. Det iranske parlamentet bestemte imidlertid i 2007 at sommertid skulle gjeninnføres fra 2008, men den iranske regjeringen motsatte seg dette. Etter en tids diskusjon valgte likevel Ahmadinejads regjering å følge parlamentets vedtak, og Iransk sommertid, kalt **IRDT** (Iran Daylight Time), ble gjeninnført fra 21. mars 2008. 21. september 2022 ble sommertid avskaffet og Iran holder nå normaltid hele året.

## Referanser
Liste over lagtingspresidenter

**Liste over lagtingspresidenter** omfatter stortingsrepresentanter valgt som president for Lagtinget inntil Lagtinget ble avskaffet i 2009.

Lagtingets president og visepresident inngikk som en del av Stortingets presidentskap. Presidentskapet består av seks personer; tidligere (inntil 2009) president og visepresident i Stortinget, Lagtinget og Odelstinget; etter 2009 Stortingspresident og fem visepresidenter.

## 1814–1884

## 1884–1945

## 1945–2009

## Se også
* Stortingspresident
* Liste over odelstingspresidenter

## Fotnoter

## Referanser
Skrubber

**Skrubber** er en generell betegnelse på *gassvasker* eller *dråpefanger*. Skrubbere anvends ofte til rensing av røyk og avgasser fra kraftverk og annen industri for å fjerne partikler, svoveldioksid og tungmetaller. En skrubber kan også anvendes til varmegjenvinning ved *røykgasskondensering*.

## Funksjon
Avgassene fra forbrenning kan inneholde miljøskadelige substanser og en skrubber kan fjerne eller nøytralisere disse. Det finnes fler typer skrubbere avhengig av hva de skal anvendes til.

### Våtskrubber
En våtskrubber anvendes til å rense luft, røyk, støv og andre luftbårene forurensninger. I en våtskrubber anvendes en væske som kommer i kontakt med luftforurensningen og fanger opp denne. Væsken kan være vann, slurry eller reagensløsninger avhengig hva forurensningen består av. Effektiviteten er avhengig av kontaktarealet med luftforurensing for eksempel ved å spraye skrubbervæsken i en gardin som forureningen må passere gjennom. En våtskrubber kan avgi mye vanndamp som kan være synlig, derfor installeres oftest en dampfelle i eller sammen med skrubberen.

### Tørrskrubber
En tørrskrubber inneholder et system for sirkulere et absorberende materiale i gasstrømmen og et system for å fjerne reaksjonsprodukter og overskudd av absorpsjonsmateriale. Det brukes ikke eller i svært liten grad noen væske. Oftest anvendes tørrskrubbere til å fjerne sure gasser (som svoveldioksid, hydrogenklorid) hovedsakelig fra forbrenningskilder.

## Avfallstoffer fra skrubbere
En skrubber fjerner luftforurensninger og overfører dem til væskeløsning, pasta- eller pulverform. Dette avfallet må tas hånd om og resirkules eller deponeres.

## Bakteriespredning
Skrubbere har ikke vært knyttet til spredning av bakterier slik som f.eks kjøletårn før et utbrudd av legionella i Østfold i 2005.

## Referanser
Kjell Kleppe

**Kjell Kleppe** (1934–1988) var en norsk biokjemiker og molekylærbiolog. Han var professor ved Biokjemisk institutt ved Universitetet i Bergen. Han var en av pionerene som bragte genteknologi inn i norsk forskning.

Kleppe studerte kjemi ved Universitetet i Oslo (1955–1958) studerte videre ved University of Nebraska, USA (1958–1963) og fikk sin doktorgrad innen enzymologi i 1963. I årene etter arbeidet han ved Department of Biochemistry, University of Cambridge, Storbritannia, og ved Norsk Hydros Institutt for Kreftforskning i Oslo. I 1966 kom han til Biokjemisk institutt (nå del av Institutt for biomedisin), Universitetet i Bergen, som amanuensis. Han ble dosent i 1970 og professor i 1976. Professor Kleppe var medlem av EMBO og Det Kongelige Norske Videnskabers Selskap (Trondheim).

Kjell Kleppe tok, sammen med professor Curt Endresen, initiativ til opprettelse av Felleslaboratorium for bioteknologi (FLB) og han ble i 1985 laboratoriets første leder. FLB var landets første laboratorium for bio- og genteknologi. I denne perioden var også Kleppe en av initativtakerne til etableringen av Høyteknologisenteret i Bergen, som stod ferdig på Marineholmen i 1990. FLB ble i 1997 en del av det nye Molekylærbiologisk institutt.

Fra 1968 til 1970 var Kleppe post.doc. i forskningsgruppen til nobelprisvinner Har Gobind Khorana ved University of Wisconsin i USA, og senere arbeidet han flere ganger med gruppen også etter at Khorana flyttet til Massachusetts Institute of Technology, Cambridge, USA. Ved University of Wisconsin var Kleppe allerede i 1971 en av flere forskere – deriblant Khorana – som beskrev prinsippet for polymerasekjedereaksjonen (polymerase chain reaction, PCR) i en artikkel publisert i tidsskriftet *Journal of Molecular Biology*.

PCR ble utviklet for alminnelig bruk i begynnelsen av 1980-årene av Kary B. Mullis som fikk Nobelprisen for oppfinnelsen i 1991 (etter Kleppes død). Selv om Mullis helt klart har stått for en betydelig del av utviklingen, har det har vært gjenstand for noe diskusjon at han tok æren for hele oppfinnelsen blant annet i sitt Nobelforedrag.

## Referanser
Weinland

**Weinland** (tidligere John Weinland) er et selvstendig Norfolk / Americana band fra Portland, Oregon, USA. Weinland spiller en  mix av Norfolk, folk-pop, Americana, Alt-country og indie-rock-musikk. 

## Diskografi
*Demersville (2006)
*La Lamentor (2008)
*Breaks In The Sun (2009)

## Bandmedlemmer
*John Adam Weinland Shearer – Vokal og gitar
*Aaron "Rantz" Pomerantz – Dobro, mandolin, trekkspill
*Rory Brown – Bass
*Ian Lyles Drums, banjo
*Paul Christensen – Keyboards

## Eksterne lenker
* 
* 
*  Weinlands offisielle nettsted
Austrheim videregående skole

**Austrheim videregående skole** er en fylkeskommunal videregående skole i Austrheim kommune i Nordhordland. Skolen ble opprettet som en avdeling av Nordhordland yrkesskole i 1978, men ble en selvstendig enhet året etter, fra 1979.

## Utdanningstilbud
Vedtatt utdanningstilbud for skoleåret 2023-2024:

Utdanningsprogrammene Elektrofag og Restaurant- og matfag ble avviklet ved Austrheim vgs fra høsten 2018.

## Referanser
Classic Rock: Rock Symphonies

***Classic Rock 5: Rock Symphonies*** er et album som ble spilt inn i desember 1982 og april 1983 av London Symphony Orchestra, under ledelse av Michael Davis, i EMI Abbey Road Studios i London. Kjente rockesanger som «The Final Countdown» og «Born in the USA» ble orkestrert. Dette var et uvanlig prosjekt i tiden, senere er det blitt vanligere med samarbeid mellom rockemiljøer og klassiske symfoniorkester.

## Kilder
*
Jean-Daniel Lafond

**Jean-Daniel Lafond** (født 1944) er en fransk-canadisk dokumentarfilmskaper.

Lafond utvandret i 1974 til Canada, der han bosatte seg i Quebec. Han ble canadisk statsborger i 1981. Han har arbeidet som radiojournalist og er forfatter av flere bøker. 

Lafond har vært aktiv som skaper av dokumentarfilm. Noen av filmene er laget i samarbeid med hans kone, Michaëlle Jean. Han har til sammen stått bak mer enn et dusin dokumentarfilmer. 

Lafond har mottatt en rekke priser og utmerkelser for sitt arbeid. Han ble i 2005 utnevnt til følgesvenn av Order of Canada.

## Filmografi
* *Les traces du rêve*, 1985
* *Le voyage au bout de la route*, 1987 
* *Le visiteur d'un soir*, 1989 
* *La Manière Nègre ou Aimé Césaire, chemin faisant*, 1991 
* *Tropique Nord*, 1994 **La liberté en colère*, 1994 
* *Haïti dans tous nos rêves*, 1995 
* *L'Heure de Cuba*, 1999 
* *Le temps des barbares*, 1999 
* *Salam Iran, une lettre persane*, 2002 
* *Le faiseur de théâtre*, 2002 
* *Le cabinet du Docteur Ferron*, 2003 
* *The American Fugitive or The Truth about Hassan*, 2006 
* *Folle de Dieu*, 2008 
* *La Déraison d'Amour*, 2008

## Referanser


## Eksterne lenker
*
Istid 3: Dinosaurene kommer

***Istid 3: Dinosaurene kommer*** (originaltittel: *Ice Age: Dawn of the Dinosaurs*) er en data-animert film fra 2009 med premiere 1. juli i Norden og USA. Filmen er en oppfølger til filmene *[[Istid (film)|Istid]]* (2002) og *[[Istid 2]]* (2006). Filmen ble produsert av Blue Sky Studios for 20th Century Fox, og ble regissert av Carlos Saldanha, som også var medregissør på de to andre *Istid*-filmene. Filmen ble nevnt i kommentatorsporet på DVD-en til *[[Istid 2]]*. Den første traileren for filmen ble vist i forbindelse med premieren av filmen *[[Horton redder en Hvem]]* (14. mars 2008).

## Handling
Når istiden er over får Sid, Manny, Diego, Ellie, Scrat og Scratte en ny bekymring: De har blitt besøkt av dinosaurer. I møtet med dinosaurene får de hjelp fra den gale, enøyde røyskatten *Buckminster*, kalt «Buck». 

## Medvirkende

* Ellers medvirker: Carlos Saldanha, Lena Meieran, Unn Vibeke Hol, Christoffer Staib, Gabriella Meieran, Julian H. Mæhlen, Katrine Blomstrand, Erlend Sem Hartgen, Bjørn Jacobsen, Sidney Louise Lange, Ida Lind og Kristoffer Maurstad.

## Eksterne lenker
* 
* 
*
Paul Aler

**Paul Aler** (født 9. november 1656 i Sankt Vith, død 2. mai 1727 i Düren i Tyskland) var en luxemburgsk katolsk prest tilhørende jesuittordenen. Han var skolemann, filolog og dikter.

Paul Aler trådte i 1676 inn i jesuittordenen, og ble lærer ved ordenens kollegium Tricoronatum i Köln.  Fra  1713 var han professor i filosofi og moralteologi ved universitetet i Trier og rektor ved jesuittenes gymnas i Trier. 

Aler forfattet mange verker, hvorav det mest kjente er hans *Gradus ad parnassum* (1702). Det var i lang tid også etter hans død i anvendelse ved avfattelse av latinske vers. Han skrev også minst tretten nylatinske dramaer med musikalske avsnitt. De ble oppført på jesuittenes tyske teaterscener i Aachen, Trier og Köln.

## Referanser
Lefkoniko

**Lefkoniko** (gresk: Λευκόνοικο, tyrkisk: *Geçitkale*) er en kommune og en landsby i distriktet Famagusta på Kypros.

## Referanser
Sotrasambandet

**Sotrasambandet** er et planlagt veiprosjekt fra Sotra til Bergen Vest, på riksvei 555 i Fjell og Bergen.

I prosjektet inngår en plan om å bygge ny bro mellom Sotra og Bergen, i tillegg til å forbedre veiforbindelsen og forlenge motorveien fra Kolltveit på Sotra til Loddefjord i Bergen, med muligheter for bybane fra Straume til Bergen sentrum.

Den nye broen skal ha fire felt og skal ligge sør for den eksisterende Sotrabrua. Tidligere var det snakk om en undersjøisk tunnel.

Prosjektet har vært omdiskutert. Lokalbefolkningen ønsket tidlig en undersjøisk tunnel for å spare boligområdene både på sotrasiden og bergenssiden for den trafikkveksten som er ventet de kommende årene i takt med byutviklingen på Straume, samt veksten i folketallet på Sotra. Per 2009 hadde Sotrabroen en årsdøgntrafikk (ÅDT) på om lag 26 000, mot et forventet ÅDT på 35 000 i 2030. Alternativet med tunnel ble senere forkastet av Statens vegvesen og samferdselsdepartementet, til tross for protester hos befolkningen i nærmiljøet. Bergen kommune har ønsket at planområdet for sotrasambandet utvides til å inkludere strekningen mellom Storavatnet og Liavatnet i Bergen kommune, for å se utbyggingen av sotrasambandet i sammenheng med det eksisterende veinettet i Bergen, og for å forhindre at området rundt Storavatnet utvikles til en trafikkmaskin tilsvarende hva Nygårdstangen i Bergen er i dag. Så mange som 29 boliger og 11 fritidseiendommer må rives for å få bygget veien. Fire av disse ligger på Sotra, resten på bergenssiden.

Byggestart var 2023 og åpning planlegges 2027.

## Fakta

* Hensikt: Det skal utvikles et fastlandssamband mellom Sotra og Bergen som sikrer langsiktige, gode og trygge kommunikasjoner for alle trafikkantgrupper og som legger grunnlag for videre vekst og regional utvikling.
* Vei: 
* Fase: Byggefase
* Kommuner: Øygarden, Bergen
* Fylke: Vestland
* Finansiering: Stat, Bompenger
* Nasjonal transportplan: byggestart hausten 2021
* Bevilgning: 10,00 milliarder kroner
*Gang og sykkelvei: 3 meter bredt

## Referanser


## Eksterne lenker
* Rv. 555 Sotrasambandet hos Statens vegvesen
Språk i Afrika

**Språkene i Afrika** henviser ikke til en entydig språkgruppe. Afrika er et kontinent, og afrikanerne utgjør 12 prosent av menneskene i verden, men snakker over 30 prosent av språkene. Det er mellom 1 250 til 2 100 naturlig språk, en del beregninger oppgir over 3 000, i Afrika i flere store språkgrupper. De fleste av disse kan plasseres i en av fem store språkgrupper:

*Afroasiatiske språk
*Nilosahariske språk
*Niger-kongo-språk
*Khoisan-språk
*Austronesiske språk (inneholder bare ett afrikansk språk, gassisk)

Det er flere andre, mindre språkfamilier og isolerte språk, foruten også språk som ennå ikke har blitt klassifisert. I tillegg har Afrika et bredt mangfold av tegnspråk, mange som også er isolerte språk.

Rundt et hundre av språkene i Afrika er benyttet for inter-etnisk kommunikasjon. Arabisk, somali, berbisk, amharisk, oromo, swahili, hausa, manding, ibo, fulfulde og joruba snakkes av titalls millioner mennesker. Om man legger sammen et hundre relativt like språk er tolv av dem snakket av rundt 75 prosent, og femten snakket av rundt 85 prosent som enten første eller annetspråk.

Alle de afrikanske landene er flerspråklige, med på det meste over 500 språk (i Nigeria). Den koloniale arven er sterk i Afrika, alle tidligere kolonier sør for Sahara har språket til den tidligere kolonimakten som offisielt språk, i visse tilfeller sammen med et afrikansk språk (f.eks. Tanzania). Kolonispråkene dominerer i administrativt bruk, og flere land bruker bare kolonispråkene i skoleverket også, europeiske språk som engelsk og fransk, framfor morsmålet. Mange barn har således store problemer med å forstå undervisningen på skolen. Det er dermed vanlig at skolevesenet og offisielle organ bruker ett språk, mens ett eller flere andre, helt forskjellige språk blir brukt i dagligtalen.

## Referanser


## Litteratur
* Childs, G. Tucker (2003): *An Introduction to African Languages*. Amsterdam: John Benjamin.
* Chimhundu, Herbert (2002): *Language Policies in Africa*. (Final report of the Intergovernmental Conference on Language Policies in Africa.) Revidert versjon. UNESCO.
* Cust, Robert Needham (1883): *Modern Languages of Africa*.
* Ellis, Stephen (ed.) (1996): *Africa Now: People - Policies - Institutions*. Haag: Ministry of Foreign Affairs (DGIS).

## Eksterne lenker
*Ressurser på nettet for afrikanske språk
*Lingvistisk kart for Afrika, *Muturzikin.com*
Paralimni

**Paralimni** (gresk: Παραλίμνι) er en kommune og landsby i distriktet Famagusta på Kypros.

## Referanser
Toppen Internasjonale Sommermusikkskole

**Toppen Internasjonale Sommermusikkskole**, eller **Toppenkurset**, er et undervisningstilbud som ble startet i 2001. På dette sommerkurset tilbys undervisning i samspill (symfoniorkester, ungdomsorkester, juniorkester), pianoklasse, orgelklasse, sangklasse og dirigentklasse. Kurset arrangeres av Vefsn Unge Strykere på Vefsn Folkehøgskole i Mosjøen.

## Eksterne lenker
* Offisielt nettsted
Geroskipou

**Geroskipou** (gresk: Γεροσκήπου) er en kommune og landsby i distriktet Páfos på Kypros.

Landsbyens kirke, Agia Paraskevikirken, er sentralt plassert i bybildet. Kirken er trolig bygget på stedet til en tidligere gresk kirke (etter Afrodite), eller en gammel kristen kirke. Den er kypros eldste femdomskike som fortsatt er bevart. Kirken er fra det 800-tallet, og har preg av bysantinsk arkitektur. Rundt kirken området åpnet opp, og plassen er hellelagt. Her ligger også flere fontener, gamle og nye side ved side. 


Fil:Geroskipou_2010-05-02_eastview.jpg|St. Paraskevi kirken ved bytorget og fontenene
Fil:Geroskipou 2010-05-02 northview.jpg|St. Paraskevi kirken sett fra nord


## Referanser
Karavas

**Karavas** (gresk: Καραβάς Κερύνειας) er en kommune og by i distriktet Kyrenia på Kypros.
Besteforeldre

**Besteforeldre** er far og mor til ens egen far eller mor; henholdsvis bestefar eller bestemor. 

Faren og moren til en persons far er henholdsvis farfar og farmor. Faren og moren til en persons mor er henholdsvis morfar og mormor. En person har fire besteforeldre, biologisk sett, men nye familiekonstellasjoner og gjengifte kan lett utvide antallet.

Et barnebarn er et barn av et av ens egne barn, f.eks. sønnesønn, sønnedatter, dattersønn og datterdatter.

## Oldeforeldre
Oldeforeldre er foreldrene til en persons besteforeldre; henholdsvis oldefar og oldemor. En person har åtte oldeforeldre.

Tippoldeforeldre er foreldrene til en persons oldeforeldre, henholdsvis tippoldefar og tippoldemor. En person har 16 tippoldeforeldre.

Et oldebarn er et barnebarn av et av ens egne barn.

## Se også
* Mormor
* Ane
* Familie

nds-nl:Opa
Lapithos

**Lapithos** (gresk: Λάπηθος) er en kommune og by i distriktet Kyrenia på Kypros.

I henhold til Strabo ble den første bosetningen i antikken grunnlagt av utflyttere fra Sparta. I assyriske inskripsjoner ble Lapithos nevnt som en av elleve kypriotiske kongedømmer. I løpet av det persiske styret ble Lapithos bosatt av fønikere. Den siste uavhengige konge, Praxippos, ble underkastet Ptolemaios I av Egypt i år 312 f.Kr.

Byen har vært under tyrkisk kontroll siden invasjonen i 1974 da flere tusen byboere ble flyktninger.
Voices (musikkalbum)

***Voices*** er et musikkalbum fra 1995 av den greske elektroniske komponisten og artisten Vangelis.

Musikken ble brukt som filmmusikk til dokumentarfilmen *Deep Seas, Deep Secrets* fra 1998, produsert av *The Learning Channel* og *[[Discovery Channel]]*, sammen med musikk fra Vangelis neste album *[[Oceanic (musikkalbum)|Oceanic]]*.

Sporet «Ask the Mountains» ble også brukt som musikk i TV-reklame for vaskemaskinen Hotpoint/Ariston Aqualtis.

## Sporliste
Alle er skrevet av Vangelis, unntatt der hvor annet er angitt.
#«Voices» – 7:01
#«Echoes» – 8:23
#«Come to Me» (Vangelis, Caroline Lavelle) – 4:33
#«P.S.» – 2:06
#«Ask the Mountains» (Vangelis, Stina Nordenstam) – 7:53
#«Prelude» – 4:25
#«Losing Sleep (Still, My Heart)» (Vangelis, Paul Young) – 6:41
#«Messages» – 7:39
#«Dream in an Open Place» – 5:56

## Medvirkende

*Vangelis – komponist, produsent, framfører, arrangør
*Philippe Collona – opptak, miksing
*Frederick Rousseau – assisterende produsent
*Caroline Lavelle – vokal, cello og tekst på «Come to Me»
*Stina Nordenstam – vokal og tekst på «Ask the Mountains»
*Paul Young – vokal og tekst på «Losing Sleep (Still, My Heart)»
*Athens Opera Company – vokal på «Voices»

## Listeplasseringer

## Eksterne lenker
*
Sverre Aalen

**Sverre Aalen** (1909–1980) var en norsk teolog, bror av Leiv Aalen. 
Aalen var elev ved Kongsgård skole i Stavanger.Han tok teologisk embetseksamen ved Menighetsfakultetet i 1935 og ble dr.theol. 1951, dosent i nytestamentlig teologi ved Det teologiske menighetsfakultet 1952, professor 1955–1979. 

Sverre Aalen var mest kjent for sin avhandling om Lys og mørke i Det gamle testamente og jødedommen: «Die Begriffe 'Licht' und 'Finsternis' im alten Testament, im Spätjudentum und im Rabbinismus», og for sitt syn på Jesu tale om Guds Rike som et geografisk fenomen. Han er fremdeles relativt ofte nevnt i bibelfaglig litteratur.

## Referanser
Leiv Aalen

**Leiv Aalen** (1906–1983) var en norsk teolog. Aalen var særlig kjent for sin ledende stilling ved Det teologiske menighetsfakultet.

Leiv Aalen vokste opp i Stavanger og tok artium ved Kongsgård skole i 1926. I 1935 ble han cand.theol. ved Menighetsfakultetet og studerte også noen år i Tyskland.

Han var inspirert av den tyske teologen Hermann Sasse og stod for en konfesjonell luthersk teologi med vekt på sakramentene.

Fra 1945 var Aalen dosent, senere professor, i systematisk teologi ved Menighetsfakultetet. Han ble pensjonist i 1976.

I 1953 forsvarte han sin doktorgrad *Den unge Zinzendorfs teologi* hvor han tok et oppgjør med det han kalte den subjektive erfaringsteologi, som til en viss grad kan sies å være representert ved hans forgjenger Ole Hallesby.

Han var bror av Sverre Aalen, som også var professor ved Menighetsfakultetet.

## Referanser
Roberto Carlos Braga

**Roberto Carlos Braga** (født 19. april 1941 i Cachoeiro de Itapemirim i delstaten Espírito Santo, Brasil) er en brasiliansk populærmusiker, som blant annet har vunnet Grammy-prisen for sine utgivelser. De fleste sangene hans er skrevet i samarbeide med artisten Erasmo Carlos. Roberto Carlos har solgt over 100 millioner plater.

## Referanser


## Eksterne lenker
* 
* 
* 
*
Hayward

**Hayward**  er en by i Alameda County i California, USA. Det er den sjette største byen i San Francisco Bay Area, med 144 186 innbyggere (2010). Byen ligger ved Oakland, og regnes ofte som en forstad til denne.

Hayward har fått navnet etter William Hayward, som kom til området i 1849 under gullrushet i California. Byen kalles også *The Heart of the Bay*. Den har et areal på 163,3&nbsp;km², hvorav 114,8&nbsp;km² er land og 48,5&nbsp;km² er vann.

## Vennskapsbyer
*   Funabashi, Japan
*   Ghazni, Afghanistan

## Referanser


## Eksterne lenker
* 
* Kartdatabase for Hayward 
* Hayward Area Historical Society 
* Sister Cities
Offenburg

**Offenburg** er en by vest i Baden-Württemberg i Tyskland, om lag 20 kilometer sørøst for franske Strasbourg. Den er hovedsete i landkretsen Ortenaukreis. I 2007 hadde byen  innbyggere.

Offenburg ligger nær Rhinen mellom Karlsruhe og Freiburg, ved munningen av elvedalen Kinzig. Kinzig renner ut av Schwarzwald og møter Rhinen nær Kehl.


Fil:Offenburg -16.jpg|Fisketorget
Fil:Offenburg um 1870.jpg|Hovedgaten i 1870
Fil:Offenburg Luftaufnahme mit Sonnenaufgang.jpg|Offenburg i soloppgang


## Referanser


## Eksterne lenker
*
Viersen

**Viersen** er en by i Tyskland i delstaten Nordrhein-Westfalen med rundt 75&nbsp;900 innbyggere. Byen ligger omtrent 8 km nordvest for Mönchengladbach, 15 km sørvest for Krefeld og 20 km øst for Venlo. Viersen består av tre tidligere selvstendige byer: Süchteln, Dülken og Viersen.

## Bilder

File:Pano remigiusplatz.jpg|Remigiusplatz i gamlebyen
File:Viersen bismarckturm.jpg|Tårnet Bismarckturm


## Referanser


## Eksterne lenker
*
Tromstun skole

**Tromstun skole**, tidligere **Tromstun ungdomsskole**, er en ungdomsskole i bydelen Tomasjord i Tromsø. Den opprinnelige skolebygningen ble bygget i 1968, og ble revet etter 45 års drift. Etter planer om restaurering viste det seg at bygget ikke holdt mål i forhold til nye forskrifter, noe som ville gjøre restaureringen like dyr som nybygg. Derfor ble det avgjort at ny skole skulle bygges og der ble avsatt 230 millioner kroner til prosjektet.

I perioden mellom april 2009 og oktober 2011 ble det opprinnelige skolebygget revet, og en moderne ungdomsskole med et areal på om lag ni tusen kvadratmeter ble reist. I byggeperioden ble undervisningen lagt til lokaler  ved Sommerlyst skole på Tromsøya. Skolen har en kapasitet på 540 elever. Tromstun skole oppnådde en andreplass i NRKs spørrekonkurranse *[[Klassequizen]]* i 2021.

## Partisanerbautaen
I to puljer ble 30 jugoslaviske krigsfanger, eller partisaner, ført fram til en åpen grav på Krøkebærsletta og skutt natt til 14. juli 1942. En minnestein, omtalt som *partisanerbautaen*, ble avduket i 1988 ved Tromstun ungdomsskole. 

## Referanser


## Eksterne lenker
*
Illegitim gjeld

**Illegitim gjeld** er et begrep som brukes i den internasjonale gjeldsslettebevegelsen for å beskrive statsgjeld som er tatt opp på illegitimt grunnlag. Begrepet, som er relativt nytt, er utviklet av aktivister i nord og sør. Det brukes mer og mer i den norske gjeldsslettedebatten. Ordet illegitim beskriver noe som er ulovlig, urettferdig, umoralsk eller uakseptabelt. Begrepet illegitim gjeld handler om situasjoner der långiverne med viten og vilje har gitt lån til regimer som ikke har ivaretatt befolkningens interesser.

Rapporten *Defining Illegitimate Debt* fra 2002 viser at det finnes etablerte lovverk for hva som er legitim långiving i eksisterende nasjonale lovverk. Slik konkretiseres hva som er legitime lån og ikke. Rapporten skiller mellom ubetalbar gjeld, altså gjeld som ikke kan betales tilbake, og illegitim gjeld, det vil si gjeld som ikke bør betales tilbake. Gjeld som er ubetalbar bør slettes på grunnlag av menneskerettighetsbaserte prinsipper. Gjeld som er illegitim bør slettes på grunnlag av rettferdighetsprinsippet. Jakten på en definisjon med bred oppslutning er grunnet i behovet for en universell definisjon slik at man forsikrer at alle land blir behandlet likt. Dette er både en juridisk og politisk utfordring.

Eksempler på illegitim gjeld kan være gjeld som er tatt opp av undertrykkende regimer, tatt opp til illegitime formål eller gitt til mislykkede prosjekter som forårsaket miljømessig eller sosial skade som burde vært forutsett av kreditor. Disse kriteriene beskriver situasjonen i mange debitorland i dag.

Argentina er et land som tilbakebetaler illegitim gjeld. Landet har en diktatorgjeld fra militærjuntaen som styrte landet fra 1976–1983. Store lån ble tatt opp for å blant annet styrke og berike juntaen, som tok livet av ca. 30 000 mennesker og begikk utallige andre menneskerettighetsbrudd. Den argentinske staten har i den senere tid måttet å ta opp nye lån for å betjene de gamle. Dette har bidratt til at gjelden, som var ca. 45 milliarder amerikanske dollar da juntaen gikk av, har økt til ca. 132 milliarder.

Et annet eksempel er Sør-Afrika, som betaler tilbake gjelden tatt opp av apartheid-regimet for blant annet å kjøpe våpen for å undertrykke flertallet av befolkningen. Etter oppløsningen av apertheid-regimet og innføringen av demokrati, har staten måttet kutte i sosialbudsjettene for å betale tilbake gjelden fra det forrige regimet. Disse lånene burde ikke vært gitt fordi långiver burde forstå at lånene ville være med på å undertrykke befolkningen.

## Referanser


## Se også
*SLUG
*Gjeld

## Eksterne lenker

* Illegitim gjeld www.slettgjelda.no
* Illegitimate dept The South-North International Campaign on Illegitimate Debt
* Odious Depts Probe International's Odious Debts
Heini O. Heinesen

**Heini Oyolvur Heinesen** (født 6. august 1938 på Kunoy, død 13. august 2018 i Klaksvík) var en færøysk politiker (Tj.).

Han drog til sjøs for et års tid som 16-åring, hvorpå han gikk i lære som snekker i Klaksvík. Han var byggentreprenør 1967–1977 og veiformann hos det færøyske veivesenet (landsingeniørkontoret) 1978–1988.

Heinesen var medlem av kommunestyret på Kunoy 1962–1970 og 1977–2016, i periodene 1977–2008 og 2012–2013 som formann/borgermester. Han var styreformann i Føroya Kommunufelag 1983–1985.

Han var innvalgt på det færøyske Lagtinget fra Norðoyar 1984–2004 og 2008–2011, og satt som formann i en rekke av Lagtingets næringspolitiske komiteer. Han var formann i Tjóðveldisflokkurins lagtingsgruppe 1994–2004 og formann i partiorganisasjonens arbeidsutvalg 1994–1998.

## Referanser
Jordsjø-krønikene

***Jordsjø-krønikene*** (japansk: ゲド戦記 *Gedo Senki*) er en japansk anime fra 2006, laget av Studio Ghibli.

Filmen er i hovedsak basert på boka *Den fjerneste kyst* fra 1972, den tredje romanen i Jordsjø-serien av Ursula K. Le Guin.

## Handling
*Jordsjø-krønikene* handler om en ung prins ved navn Arren. I verdenen hans tyder stadig flere tegn på at verden er i krise. Avlingene svikter, vindstillerne (magikere) mestrer ikke lenger været og utenfor kysten blir det observert drager, som til og med kjemper mot hverandre, noe som er ekstremt uvanlig.

Prins Arren har ikke vært å se på noen dager, men magikerne minner kongen om at han har enda viktigere ting å tenke på. Kongen får likevel se sin sønn igjen, i det prinsen kjører kniven i ham og dreper ham. Når Arren har kommet seg et godt stykke vekk fra farens slott treffer han på en magiker ved navn Spurvehauk. Disse blir godt kjent med hverandre.

Sammen drar de til noen kjente av Spurvehauk, og Arren blir kjent med en jente som heter Therru. Som historien går fremover møter Arren og de andre mange vanskeligheter.

## Skuespillere
* Bunta Sugawara (Timothy Dalton i den engelske dubbingen) som Ged / Sparrowhawk. En berømt, mektig, klok og edel trollmann fra Earthsea. Han forsøker å løse mysteriet om hvorfor verdens balanse kollapser. Han fungerer også som en slags farsfigur for Arren.
* Junichi Okada (Matt Levin i den engelske dubbingen) som prins Arren / Lebannen. En sytten år gammel gutt som blir forfulgt av en skygge, på grunn av hans frykt for døden.
* Aoi Teshima (Blaire Restaneo i den engelske dubbingen) som Therru / Tehanu. Et 17 år gammel offer for en brannskade. Hun ble misbrukt og forlatt av sine biologiske foreldre, før Tenar tok henne inn.
* Jun Fubuki (Mariska Hargitay i den engelske dubbingen) som Tenar, Sparrowhawks gamle venn.
* Yūko Tanaka (Willem Dafoe i den engelske dubbingen) som Cob, en manisk trollmann. For mange år siden beseiret Sparrowhawk ham, før han kunne forsøke å kontrollere de døde. Han ble derfor forvist til Wastelands. Til slutt rømte han, og forstyrret verdensbalansen for å skaffe seg evig liv.
* Teruyuki Kagawa (Cheech Marin i den engelske dubbingen) som Hare. En slave som arbeider for Cobs. Til tross for at han er veldig feig, er han også veldig lojal ovenfor Cob - og tar jobben sin på alvor.
* Kaoru Kobayashi (Brian George i den engelske dubbingen) som kongen av Enlad, og Arrens far. Han bryr seg om sitt rike, og dets velvære.
* Yui Natsukawa (Susanne Blakeslee i den engelske dubbingen) som dronningen av Enlad, og Arrens mor. Hun er veldig streng, og mener at Arren er gammel nok til å ta vare på seg selv.
* Mitsuko Baisho (Kat Cressida i den engelske dubbingen) som en selger. En middelaldrende kvinne som, ifølge henne selv, pleide å være en trollkvinne. Men fordi verdensbalansen kollapset, og folkets sviktende tro på magi, mistet hun magien sin.
* Takashi Naito (Jess Harnell i den engelske dubbingen) som Hazia-forhandleren.

## Referanser


## Eksterne lenker
* 
*
Highgate gravlund

**Highgate gravlund** (engelsk: *Highgate Cemetery*) er en gravlund i Highgate i nordre London, Storbritannia. Det er utpekt som kulturarv av klasse I i registeret for historiske hager og parker av særskilt historisk interesse. 

Gravlunden ble anlagt på begynnelsen av 1800-tallet etter en beslutning i parlamentet (som også ga ytterligere seks andre private gravlunder i Londons indre by). Den vestre siden av Highgate gravlund ble tatt i bruk i 1839. I 1854 kom i tillegg en østlig del (*East Cemetery*). På slutten av 1800-tallet ble den ansett som Londons vakreste gravplass. Den er delt i to deler, kalt øst og vest, og rundt regnet 170 000 mennesker er gravlagt i rundt 53 000 graver. Gravlunden er bemerkelsesverdig både for en del av de personer som er gravlagt her og for dens de facto status som naturreservat.

Den vestre eldre delen inneholder mange viktorianske monumenter. Gravlunden var i ferd med å forfalle og vestsiden ble stengt i 1975. En støtteforening – *Friends of Highgate Cemetery* – ble dannet og denne har i dag ansvar for stell og vedlikehold. Gjennom ideelt arbeid og sponsorfinansiering har alle større bygninger, gravsteiner og monumenter blitt restaurert. 

Highgate gravlund er oppført på kulturarvlisten *[[English Heritage]]*.

## Lokalisering
Gravlunden er lokalisert på begge sider av veien Swain's Lane i Highgate, N6, ved siden av Waterlow Park. Hovedporten er lokalisert rett nord for Oakshott Avenue. Det er en annen port som ikke er i bruk ved Chester Road. Gravlunden ligger distriktene Camden, Haringey og Islington. Den nærmeste transportforbindelsen er Archway undergrunnsstasjon.

## Berømte mennesker gravlagt her
* Douglas Adams, forfatteren av blant annet *[[Haikerens guide til galaksen]]*
* George Eliot (Mary Ann Evans), forfatter
* Michael Faraday, fysiker og kjemiker
* Paul Foot, journalist
* Alexander Litvinenko, Russisk dissident forgiftet i London
* Karl Marx, filosof
* Christina Rossetti, poet
* Frances Polidori Rossetti, Dante Gabriel, Christina og William Michael Rossettis mor
* William Michael Rossetti, medstifter av Det prerafaelittiske broderskap
* Elizabeth Siddal, Dante Gabriel Rossettis kone
* Herbert Spencer, evolusjonsbiolog og filosof
* Arthur Waley, oversetter og sinolog
* George Michael, britisk sanger
* Ian Holm, skuespiller

## Bilder

HighgateCemeteryLondon.jpg|Gravsten i Highgate
HighgateCemeteryLondon2.jpg|Den vestre delen er gjengrodd
HighgateCemeteryLondon5.jpg|Den vestre delen kan ikke besøkes uten guide
SayersTomb_HighgateCemetery.JPG|Thomas Sayers' grav


## Referanser


## Eksterne lenker
*
Erik Tangen

**Erik Tangen** (født 13. juni 1964) er en norsk fotballspiller som spilte for Viking FK i perioden fra 1981 til 1985.  Han spilte totalt 65 kamper for klubben. Etter avsluttet fotballkarriere har han jobbet som fotballtrener ved siden av jobben i sportsbutikk. Tangen har trent flere fotballag i Rogaland, blant annet Randaberg G19 og Brodd.

## Kilder
* www.n3sport.no om Erik Tangen
* www.viking-fk.no om Erik Tangen
Evanioidea

* Aulacidae
* Evaniidae
* Gasteruptiidae

**Evanioidea** er en gruppe som hører til blant parasittvepsene og er en overfamilie i ordenen vepser. Det finnes trolig minst 2000 arter fordelt på tre familier, Aulacidae, Evaniidae og Gasteruptiidae. Alle tre familiene finnes i Norge, men de er artsfattige, vi har trolig ca. åtte arter til sammen. I tillegg til de nålevende gruppene fører man fire eller fem grupper som bare er kjent fra fossiler til denne overfamilien.

## Utseende
Små til middelsstore, vanligvis mørke snylteveps. Denne gruppen kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede. Hodet er middelsstort og rundt til noe avflatet og sitter på en tynn «hals». Forkroppen (thorax) er noe flattrykt fra sidene.
Bakbeina er lange og kraftige. Hunnen har ofte et langt eggleggingsrør som stikker ut bak bakkroppen.

## Levevis
De er parasitoider, som utvikler seg på ulike insekter og til slutt dreper disse før de forpupper seg. Det tre familiene parasiterer ulike insektgrupper. Aulacidae lever på vedborende løvtrevepser, trebukker og praktbiller, Evaniidae parasiterer eggkapslene til kakerlakker mens Gasteruptiidae snylter på solitære bier, gravevepser og andre vepser som har larvene sine i tunneler i bakken. De voksne vepsene kan man treffe på blomster der de drikker nektar.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Evanioidea
**** familien Aulacidae
**** familien Evaniidae
**** familien Gasteruptiidae

## Kilder

* Tree of Life Evanioidea
## Eksterne lenker
*
Stephanidae

* Foenalopinae
* Schlettererinae
* Stephaninae
* Electrostephaninae

**Stephanidae** er en gruppe som hører til blant parasittvepsene og er en familie i ordenen vepser. Det er kjent rundt 300 arter fordelt på 9 slekter. Denne familien mangler i Norge. Den systematiske plasseringen av familien er usikker, den blir ofte regnet som den mest primitive gruppen av stilkvepsene (Apocrita).

## Utseende
Små til store (de minste er 3&nbsp;mm, de største hunnene blir opptil 10&nbsp;cm inkludert eggleggingsrøret), slanke snylteveps. De ligner overflatisk på familien Gasteruptiidae men de kan kjennes på at de har noen karakteristiske "tenner" oppe på hodet, og på bakbeinas form. Kroppen er langstrakt, vanligvis mørkfarget og glinsende. Hodet er rundt, antennene trådformede. Rundt  de tre punktøynene oppe på hodet sitter det ca. fem "tenner", dette er et godt kjennetegn for familien. Hodet sitter på en lang, tynn "hals". Bakkroppen er mer eller mindre kølleformet, vingene velutviklede. Hunnen har et langt eggleggingsrør. Bakbeina er karakteristiske. Hoftene (coxae) er uvanlig lange og peker skrått bakover, lårene (femorae) er sterkt oppsvulmede, leggene (tibiae) middels tykke, føttene (tarser) derimot ganske tynne.

## Levevis
De er parasitoider, som utvikler seg på ulike insekter og til slutt dreper disse før de forpupper seg. Stephanidene snylter på vedborende larver. Den eneste arten der biologien er godt kjent, parasiterer en bartreveps (Siricidae), men man antar at de fleste artene snylter på vedborende billelarver. De fleste artene lever i tropiske skoger, men de finnes også i halvørken og ørkenaktige områder.

## Utbredelse
Denne familien er nesten utelukkende tropisk eller subtropisk, noen få arter går lenger nord. Arten *[[Stephanus serrator]]* finnes i Mellom-Europa nord til Tyskland og en annen art går nord til Canada i Nord-Amerika.

## Systematisk inndeling / europeiske arter

* ordenen vepser, (Hymenoptera)
** gruppen stilkvepser, Apocrita 
*** gruppen Stephanoidea – bare én nålevende familie
**** familien Stephanidae
***** Foenalopinae
****** slekten *[[Afromegischus]]*
****** slekten *[[Madegafoenus]]*
****** slekten *[[Hemistephanus]]*
****** slekten *[[Parastephanellus]]*
****** slekten *[[Connatopus]]*
****** slekten *[[Profoenatopus]]*
****** slekten *[[Foenatopus]]*
***** Schlettererinae
****** slekten *[[Schlettererius]]*
****** 3 fossile taksa
***** Stephaninae
****** slekten *[[Megischus]]* Brullé, 1846
******* *[[Megischus anomalipes]]* (Fürster, 1855) – Sør-Europa
****** slekten *[[Stephanus]]* Panzer, 1801
******* *[[Stephanus serrator ]]* (Fabricius, 1798) – Mellom-Europa
***** Electrostephaninae Engel 2005
****** slekten *[[Electrostephanus]]* Brues 1933

## Referanser


## Kilder

* Tree of Life Stephanidae

## Eksterne lenker
*
Per Henriksen

**Per Henriksen** (1952–2024) var en norsk fotballspiller som spilte for Viking FK i fra 1978 til 1986.  Han kom til Viking fra 3.-divisjonslaget Brodd foran 1978-sesongen. Han spilte 377 kamper for Viking totalt (inkludert treningskamper), og mistet bare 14 seriekamper i løpet av de ni sesongene han var i klubben. Han spilte også ti A-landskamper for Norge.
 
## Referanser


## Kilder
* www.viking-fk.no om Per Henriksen

## Eksterne lenker
*
SVT-40

**SVT-40** (**Samozaryadnaya Vintovka Tokareva, Obrazets 1940 goda – Самозарядная винтовка Токарева, образец 1940 года**) er en halvautomatisk rifle fra Sovjetunionen.

## Opprinnelsen, SVT-38
Riflens opprinnelse kommer fra tidlig på 1930-tallet, da Fedor Tokarev ga opp forsøket med å lage en rekyldrevet automatisk rifle, og heller konsentrerte seg om å designe en gassoperert. I 1935 ble det holdt en designkonkurranse for den sovjetiske hæren, Tokarev tapte, Sergei Simonov vant, og fikk sin AVS-36 rifle approbert. Riflen fungerte imidlertid dårlig, og en ny konkurranse ble holdt, denne gang vant Tokarev med sin **SVT-38** rifle. Produksjonen startet hos Tula arsenalet i 1939, og det var forventet en produksjon på to millioner rifler pr år innen 1942.

Riflen kom i bruk i 1939-1940 under vinterkrigen mot Finland. Tilbakemeldingene om våpenet var negative, det ble blant annet rapportert at soldatene mente det var for langt, vanskelig å vedlikeholde, og våpenmagasinet hadde tendenser til å falle ut av våpenet. Produksjonen ble stanset i april 1940, etter at 150 000 eksemplarer var laget. I juli samme år ble produksjonen av en ny utgave startet opp; **STV-40**.

## Ny versjon, SVT-40
Den nye versjonen var forbedret med ny magasinutløser, pussestangen var under løpet, og det var i tillegg endringer som gjorde produksjonen lettere. I tillegg til produksjonen i Tula ble nå riflen etterhvert også produsert i Ishevsk og Kovrov. Samtidig ble produksjonen av Mosin-Nagant M91/30 sylinderlåsriflen stanset. På bare 6 måneder ble 70 000 SVT-40 produsert.

## Invasjonen av Tyskland
I juni 1941 ble Sovjet invadert av Tyskland, og SVT-40 riflen var da i utstrakt bruk av Den røde armé. Da Sovjet hadde store tap i begynnelsen ble 100 000-vis av rifler tatt av tyskerne, og produksjonen av Mosin-Nagant riflene måtte settes igang igjen for å dekke tapet. Siden SVT-40 krevde mer opplæring i bruk, og var mer krevende og langsommere å produsere, ble produksjonen av den nedprioritert. I tillegg ble PPSj-41 maskinpistolen funnet svært nyttig samt billig og enkel å produsere, noe som var enda en grunn for å nedprioritere produksjonen av SVT-40.

## Produksjon
Pr 1941 var over en million SVT rifler produsert. I 1942 fikk Ishevsk-fabrikken ordre om å stanse produksjonen av SVT-40 og gå over til Mosin-Nagant M91/30. Kun 264 000 ble produsert i 1942. I januar 1945 var det helt stopp i produksjonen. Totalt ble rundt 1.6 millioner SVT-38/40 produsert, hvor 55 000 var en skarpskytterutgave.

## Eksterne lenker
*
Combat Arms

***Combat Arms*** er et lagbasert førstepersonsskytespill til PC, utgitt av Nexon.

Spillet består av åtte ulike flerspillermoduser og bruker ett nivåsystem for spillerne som ligner gradsystemet til den amerikanske hæren. 
## Historie
Den lukkede testfasen av spillet startet 29. mai 2008, bare gjennom hjemmesider (FilePlanet) som sluttet 6 juni. Testversjonen var begrenset til brukere i Nord-Amerika, Sør-Amerika og Oseania. I den lukkede testversjonen var 4 baner og 30 våpen tilgjengelig. 

26. juni gikk Combat Arms inn i sin Pre-Open Bit fase, hvor spillet var åpent for publikum, men det var fremdeles en testversjon. Pre-Open Bit var også begrenset til brukere fra Nord-Amerika, Sør-Amerika og Oseania. Den offisielle lanseringen av Combat Arms startet 11. juli 2008.

## Referanser


## Eksterne lenker
* 
* Nexon
Psychopathia sexualis

***Psychopathia sexualis*** av Richard von Krafft-Ebing utkom første gang i 1886 og er hans mest kjente verk.

Krafft-Ebing var psykiater og rettsmedisiner. I sitt verk beskriver han seksuelle avvik og perversjoner ved hjelp av eksempeltilfeller og kategoriserer dem under nye begrep som masochisme og sadisme. Av forsiktighetshensyn skrev han de delene av teksten som kunne bli oppfattet som spesielt støtende på latin.

Etter flere gangers revidering, og med innarbeidelse av flere studier av tilfeller, kom verket ut i sin 12. utgave ett år etter forfatterens død i 1903. Det ble oversatt til sju språk. Etter flere revisjoner kom verket i sin 17. tyske utgave i 1924.

Krafft-Ebing skriver i sitt forord til 12. utgave *«Den store suksessen hos bokhandlerne er vel det beste beviset på at det også finnes talløse ulykkelige som søker og finner trøst for skremmende åpenbaringer av sitt eget seksualliv i bøker som ellers bare er viet vitenskapens menn.»

== Litteratur ==
* [[Richard von Krafft-Ebing]]: *Psychopathia sexualis.'' Nytt opplag 1997, Matthes & Seitz Berlin, .

## Eksterne lenker
*
Hjalmar Lundbohm

**Johan Olof Hjalmar Lundbohm** (1855–1926) var blant annet geolog, kjemiker, bedriftsleder og kunstekspert. Han var gruveselskapet LKABs første disponent i Kiruna.

Hjalmar Lundbohm var sønn av lensmann August Ferdinand Lundbohm og prestedatteren Augusta Hammarin. Hjalmar Lundbohm studerte kjemi og geologi i Göteborg. I 1889 gjorde han sin første reise til Lappland for å undersøke apatittforekomstene i Nord-Sverige, han var da statsgeolog. Neste år kom han tilbake for å undersøke de geologiske forholdene i Kirunavaara.

Da den svenske Riksdagen og det norske Stortinget besluttet at Malmbanen skulle forlenges fra Gällivare til Narvik, ble Lundbohm ansatt av LKAB i Kiruna. Lundbohm tok også over driftsansvaret i Malmberget.

Lundbohm reiste mye, og var seks ganger i USA. Han var god venn med prinsene Gustav Adolf og Prins Eugen. Hans kunstinteresse gjorde at han ble kjent med tidens store kunstnere som Anders Zorn, Carl Larsson, Bruno Liljefors og Albert Engström, dessuten August Strindberg. Han bygde også opp en betydelig kunstsamling.

Hjalmar Lundbohm regnes i dag som grunnleggeren av byen Kiruna.

Lundbohm ble 17. februar 1914 utnevnt til kommandør av 2. klasse av St. Olavs Orden. 

## Referanser
Dagligvare

En **dagligvare** er, ifølge norsk , et produkt som regnes som matvarer og andre nærings- og nytelsesmidler, dyremat, vaske- og rengjøringsmidler, toalettartikler, husholdningsvarer av papir og plast samt bone-, rense- og pussemidler. 

Dagligvarer blir solgt i dagligvareforretninger, kiosker, bensinstasjoner, servicehandel, nettbutikker, ambulerende utsalg (is- og fiskebiler) og fra andre butikktyper.

## Referanser
Romsdal sogelag

**Romsdal sogelag** er et historielag for Romsdal (tidligere: Romsdal fogderi), som omfatter kommunene Aukra, Fræna, Midsund, Molde, Nesset, Rauma, Sandøy og Vestnes. Laget tar for seg tema innfor lokalhistorie i dette området herunder seterbruk, samferdsel, utvandring og registrering av fornminner. Laget ble stiftet i 1921 og hadde opphold i virksomheten 1933-1946. Laget hadde i 1999 omkring 900 medlemmer og er et av de største historielagene i landet.

Romsdal sogelag har årlig utgitt et årskrift. Brudd i serien har forekommet ved opphold i drift av laget ved og på grunn av pengemangel. Årskrift for 2008 var nummer 72 i rekken. Tilsammen utgjør disse årskriftene godt over 10&nbsp;000 sider. Laget ga ut egen bok med register 1921-1995 kronologisk og med oversikt over tema og forfattere. Det er laget en CD-plate med alle årsskrift 1921-1995, sammen med et register med omtrent 7&nbsp;000 oppslagsord.  Sogelaget har publisert 40 temabøker, særlig stor har produksjonen vært rundt år 2000.

Årbok for 2023 fikk god omtale i *[[Romsdals Budstikke]]* og i *[[Driva (avis)|Driva]]*. Årboken for 2022 fikk god omtale i *Driva*. Årboken for 2021 har kirkene i distriktet som tema. I 2007 ga laget ut *Romsdalslandskapet i norsk biletkunst på 1800-tallet* av Odd Sørås. Årboken for 2016 har 29 kapitler og er på 329 sider. I 2021 ga sogelaget ut ''Molde byleksikon'' forfattet av bibliotekar Anders Kvernberg.

## Historikk
Romsdal sogelag ble stiftet 25. august 1921 etter initiativ fra Romsdal Ungdomssamlag. I det første styret var det medlemmer fra hele sogelagets region. Leder eller formann som det hett dengang var Bjarte Rekdal. De andre i styret var J. Nørbech (referent), A. O.Sand og Agnar Skeidsvoll (styremedlemmer). Varamenn var Knut Foss og Hermann Baartveit. Bjarte Rekdal døde i 1922, året etter, og Jørgen Olafsen-Holm tok over som leder.

**Formenn / ledere**
* Bjarte Rekdal &ndash; 1921-1922
* Jørgen Olafsen-Holm &ndash; 1922-1957
* Nils Parelius &ndash; 1958-1984
* Bjørn Austigard &ndash; 1984-

På 1970-tallet hadde Romsdal sogelag rundt 220 medlemmer. Fra da av økte både medlemsantallet og sogelagets aktivitet. 1. januar 2008 var medlemstallet 1&nbsp;056.

Margit og Morten Parelius minnefond ble etablert i 1996 etter en testamentarisk gave fra søskenparet Helene og Nils Parelius. Romsdal sogelag har to representanter i styret. Minnefondet gir støtte til lokalhistorisk arbeid i Romsdal. Det er utdelt over 1,4 millioner kroner fra fondet siden etableringen.

## Referanser


## Eksterne lenker
* Romsdal sogelag